Държавен вестник, бр. 33, 2014 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  33
77. Вахтеният механик трябва незабавно 
да уведомява главния механик при следните 
случаи:
.1 когато се повреди главният двигател 
или има някакво нарушение в нормалната му 
работа, което може да застраши безопасната 
експлоатация на кораба;
.2 когато се появят нарушения в работа-
та, които могат да доведат до повреда или 
излизане от строя на пропулсивната уредба, 
спомагателните механизми или системите за 
контрол и управление, и
3. във всяка аварийна ситуация или при 
възникване на съмнение за това, какво реше-
ние или мерки да се предприемат.
78. Независимо от изискването за незабавно 
уведомяване на главния механик в посочените 
по-горе случаи, вахтеният механик трябва, 
ако обстоятелствата изискват, решително да 
предприема мерки за осигуряване безопас-
ността на кораба, механизмите и екипажа.
79. Вахтеният механик трябва да дава на 
вахтения персонал цялата необходима ин-
формация и инструкции, които ще осигурят 
носенето на безопасна вахта. Работите по те-
кущо техническо обслужване на механизмите, 
изпълнявано като инцидентна задача при но-
сене на вахта, трябва да съставлява неразделна 
част от реда за носене на вахта. Детайлният 
ремонт, включващ ремонт на електрическо, 
механично, хидравлично, пневматично или 
приложимо електронно обзавеждане на ко-
раба, трябва да се провежда със знанието на 
вахтения механик и на главния механик. Тези 
ремонтни операции трябва да се регистрират.
Носене на вахта в различни условия и 
райони
Плаване в условия на ограничена видимост
80. Вахтеният механик трябва да осигурява 
непрекъснато въздух или пара за подаване 
на звукови сигнали, незабавно да изпълнява 
командите от мостика относно изменението 
на скоростта или направлението на работа на 
главния двигател и постоянна готовност на 
спомагателните механизми, използвани при 
маневриране.
Плаване в крайбрежни води и райони с ин-
тензивно корабоплаване
81. Вахтеният механик трябва да осигури 
така, че всички механизми, свързани с ма-
неврирането на кораба, да могат незабавно да 
бъдат приведени на ръчно управление, когато 
го уведомят, че корабът плава в район с ин-
тензивно корабоплаване. Вахтеният механик 
трябва също да осигури достатъчен резерв 
мощност за кормилното устройство и други 
потребители при маневриране. Аварийното 
кормилно устройство и другото спомагателно 
обзавеждане трябва да бъдат готови за неза-
бавно привеждане в действие.
Кораб на котва
82. На незащитена котвена стоянка глав-
ният механик трябва да се консултира с 
капитана следва ли да се носи или да не се 
носи ходова вахта.
83. Когато корабът е на котва на открит 
рейд или при каквито и да са други условия 
в открито море, вахтеният механик трябва 
да осигури:
.1 поддържането на ефикасна вахта;
.2 извършването на периодични проверки 
на работещите механизми и на механизмите 
в положение „готовност“;
.3 поддържането на главните и спомагател-
ните механизми в положение „готова машина“ 
според нарежданията от мостика;
.4 вземането на мерки за предпазване от 
замърсяване и спазването на приложимите 
правила за предотвратяване на замърсяването 
на околната среда, и
.5 изправността и готовността за действие 
на всички системи за борба за живучест и 
противопожарни системи.
Част 4-3 – Принципи за носене на радио-
вахта
Общи разпоредби
84. Администрациите трябва да насочат 
вниманието на компаниите, капитаните и 
лицата, носещи радиовахта, да изпълняват 
следните разпоредби за осигуряване носе-
нето на надлежна радиовахта, осигуряваща 
съответна безопасност, когато корабът се 
намира в морето. При изпълняване на Коде-
кса е необходимо да се взема под внимание 
Правилникът за радиосъобщения.
Организация на вахтата
85. При организиране на радиовахтата ка-
питанът на всеки морски кораб трябва:
.1 да осигури така, че носенето на радио- 
вахтата да отговаря на съответните разпо-
редби на Правилника за радиосъобщения и 
Конвенцията SOLAS;
.2 да осигури условия първостепенните 
задължения по носене на радиовахта да не 
оказват отрицателно въздействие върху во-
денето на радиообмен, който не е свързан с 
безопасното движение на кораба и безопас-
ността на корабоплаването, и
.3 да вземе под внимание радиообзавеж-
дането, монтирано на борда, и неговото екс-
плоатационно състояние.
Носене на радиовахта
86. Вахтеният радиооператор трябва:
.1 да осигури носенето на радиовахта на 
честотите, предвидени в Правилника за ра-
диосъобщения и Конвенцията SOLAS, и
.2 по време на носенето на вахта периодично 
да проверява радиообзавеждането и неговото 
захранване и да докладва на капитана за всяка 
забелязана неизправност на това обзавеждане.